AIŠKINAMASIS RAŠTAS

Dėl savivaldybės turto perdavimo Molėtų rajono savivaldybės administracijai

1. **Parengto tarybos sprendimo projekto tikslai ir uždaviniai**

Molėtų r. Giedraičių Antano Jaroševičiaus gimnazija (toliau – Gimnazija) 2020 m. gegužės 14 d. raštu Nr. SR-58 „Dėl turto pripažinimo nereikalingu“ kreipėsi į Molėtų rajono savivaldybės administraciją (toliau – Administracija) su prašymu perimti nekilnojamąjį turtą – mokyklos pastatą, esantį Molėtų r. sav., Giedraičių sen., Giedraičių mstl., Šilo g. 1. Gimnazijos direktorės 2020 m. gegužės 4 d. įsakymu Nr. V-33 „Dėl savivaldybės turto pripažinimo nereikalingu Giedraičių Antano Jaroševičiaus gimnazijos funkcijoms vykdyti“ mokyklos pastatas pripažintas nereikalingu veiklai. Be to mokyklos pastatas po 2018 m. gaisro smarkiai apgadintas – sudegė mokyklos pastato stogas, dalinai išdegė mansarda, medinis perdengimas ir I aukšto patalpos. Mokyklos remontui Gimnazija lėšų neturi. Šiuo metu atsiradus suinteresuotiems asmenims mokyklos pastatą atstatyti, apsvarsčius ekonominius ir finansinius svertus nuspręsta mokyklos pastatą įtraukti į viešame aukcione parduodamo Molėtų rajono savivaldybės nekilnojamojo turto ir kitų nekilnojamųjų daiktų sąrašą.

Atsižvelgus į anksčiau nurodytas aplinkybes, parengtas sprendimo projektas „Dėl savivaldybės turto perdavimo Molėtų rajono savivaldybės administracijai“.

Parengto sprendimo projekto tikslas – perduoti Administracijai patikėjimo teise valdyti, naudoti ir disponuoti juo savivaldybės nekilnojamąjį turtą.

1. **Šiuo metu esantis teisinis reglamentavimas**

Lietuvos Respublikos vietos savivaldos įstatymo 16 straipsnio 2 dalies 26 punktas, 4 dalis;

Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 12 straipsnio 1, 2, 4 dalys.

**3. Galimos teigiamos ir neigiamos pasekmės priėmus siūlomą tarybos sprendimo projektą**

Teigiamos pasekmės – savivaldybės nekilnojamasis turtas bus perduotas Administracijai, atsiras galimybė pastatą įtraukti į parduodamų objektų sąrašą.

Neigiamos pasekmės – nenumatoma

**4. Priemonės sprendimui įgyvendinti**

Bus pasirašytas turto perdavimo aktas.

**5. Lėšų poreikis ir jų šaltiniai (prireikus skaičiavimai ir išlaidų sąmatos)**

Lėšų poreikio nėra.

**6. Vykdytojai, įvykdymo terminai**

Molėtų rajono savivaldybės administracija.